**ОБЩИНСКА ИЗБИРАТЕЛНА КОМИСИЯ**

**ОБЩИНА СОЗОПОЛ, ОБЛАСТ БУРГАС**

**РЕШЕНИЕ**

**№ 123-МИ/НР**

**Созопол, 25.10.2015 г.**

**ОТНОСНО**: жалба вх. № 5/25.10.2015 г., подадена от Светлана Лулева – кандидат за общински съветник от ПП ГЕРБ

На 25.10.2015 г. ч. в Общинска избирателна комисия – Созопол (ОИК) е постъпила жалба от Светлана Лулева – кандидат за общински съветник от ПП ГЕРБ, с която се сигнализира, че лицето Аспасия Порожанова, в качеството си на застъпник на ПП БСП в изборния ден „седи в непосредствена близост /зад гърба/ до член на секционната избирателна комисия в секция 12 – с. Зидарово и възпрепятства осъществяването а служебните задължения на членовете на комисията”. Иска се предприемане на съответните действия за преустановяване на изборните нарушения и осигуряване спокойното протичане на работата на СИК.

ОИК извърши проверка по жалбата. Бе проведен разговор с председателя на СИК, който съобщи, че Аспасия Порожанова се намесва в работата на СИК, като изразява мнения и становища относно процеса на гласуване.

ОИК, като съобрази, че застъпникът няма такива правомощия, както и че обезпечаването на реда в и извън изборното помещение е в правомощията на СИК, и предвид разпоредбите на чл. 100, ал. 1, т. 3 и чл. 232, ал. 1 от Изборния кодекс, както и Методическите указания на СИК, на основание чл. 87, ал. 1, т. 22 от Изборния кодекс, Общинската избирателна комисия – Созопол

**Р Е Ш И:**

Указва на застъпника Аспасия Порожанова да се въздържа от действия, които могат да препятстват или затрудняват работата на СИК.

Указва на Председателя на СИК - с. Зидарово следното:

1. В правомощията на СИК е да обезпечава реда в изборното помещение и в района на секцията и спазването на закона.
2. При необходимост за възстановяване на реда и по решение на СИК председателят може да потърси съдействието на кмета, на изпълняващия длъжността кмет и на органите на МВР.

Решението може да бъде оспорено в тридневен срок от обявяването му пред Централната избирателна комисия.

Председател:

***подпис***

Виржиния Хайк

Секретар:

***подпис***

Петър Чапевов